[{"text_idx": "#000000", "text": "Teie toode va\u0308a\u0308rib erilist pakendit\nValmistame lainepapist ja kartongist pakendeid"}, {"text_idx": "#000001", "text": "Teie toode va\u0308a\u0308rib erilist pakendit"}, {"text_idx": "#000002", "text": "Valmistame lainepapist ja kartongist pakendeid"}, {"text_idx": "#000003", "text": "Milline pakend annab parimad tulemused?"}, {"text_idx": "#000004", "text": "Pakend on mu\u0308u\u0308giedu saavutamisel ja hoidmisel oluline turundusto\u0308o\u0308riist. Edukas pakendiuuendus vo\u0303ib to\u0303sta toote la\u0308bimu\u0308u\u0308ki kuni 20%.Kliendi vajadustega arvestav erikomplekti pakend vo\u0303ib suurendada va\u0308heliikuvate toodete mu\u0308u\u0308ki. Kampaaniapakend vo\u0303ib kampaania tulemusi veelgi vo\u0303imendada. Tootele vo\u0303i kampaaniale on hea mo\u0303te tellida strateegiline pakend, et mu\u0308u\u0308gipotentsiaali maksimaalselt a\u0308ra kasutada. Mida ko\u0303ike pakendi planeerimisel silmas pidada, saad lugeda siit."}, {"text_idx": "#000005", "text": "Pakendiuuendus vo\u0303ib anda paremaid tulemusi kui telereklaam"}, {"text_idx": "#000006", "text": "Pakendiuuendus on va\u0308ga oluline otsus. Edukas pakendiuuendus vo\u0303ib toote la\u0308bimu\u0308u\u0308ki 20% suurendada. Ebao\u0303nnestunud pakendiuuendus vo\u0303ib aga kaasa tuua mu\u0308u\u0308gikao vo\u0303i bra\u0308ndikuvandi no\u0303rgenemise."}, {"text_idx": "#000007", "text": "Pakendit on mo\u0303tet uuendada ja\u0308rgmistel juhtudel."}, {"text_idx": "#000008", "text": "Sama pakendiga on vo\u0303imatu Soomes ja Saudi-Araabias samava\u0308a\u0308rset mu\u0308u\u0308giedu saavutada. Igas regioonis on populaarsed veidi erinevad pakendid. Pakendi edukuse kujunemisel ma\u0308ngivad rolli kultuurikontekst, ko\u0303ige populaarsemate bra\u0308ndide pakendid, tu\u0308u\u0308pilise mu\u0308u\u0308gikoha u\u0308lesehitus ja klientide ootused pakendi funktsionaalsusele."}, {"text_idx": "#000009", "text": "Toote olemus vo\u0303i po\u0303hikoostis on muutunud"}, {"text_idx": "#000010", "text": "Ulatuslikud tooteuuendused on hea vo\u0303imalus ka pakendi uuendamiseks. Tootearendus ja pakendi arendus vo\u0303iksid ka\u0308ia ka\u0308sika\u0308es. Uute funktsionaalsustega pakendi reklaamimine vo\u0303imaldab ka tooteuuenduse so\u0303numit vo\u0303imendada."}, {"text_idx": "#000011", "text": "Kui u\u0308ks toode on teistest sama tootja toodetest tunduvalt parem mu\u0308u\u0308giartikkel, on mo\u0303istlik staartoote pakendielemente ka teiste toodete mu\u0308u\u0308giedu nimel maksimaalselt a\u0308ra kasutada. U\u0308heks vo\u0303imaluseks on tootesarja pakendite u\u0308htlustamine just staartoote pakendikontseptsiooni po\u0303hjal. Samuti on mo\u0303istlik pakendit uuendada siis, kui esialgselt planeeritud u\u0308ksiktootest saab tootesari. Pakendid peavad ka ko\u0303rvuti riiulis asetsedes head va\u0308lja na\u0308gema."}, {"text_idx": "#000012", "text": "Kui kliendiuuringute tulemustest vo\u0303ib ja\u0308reldada, et tootepakendi so\u0303num vo\u0303i pakendi va\u0308limus ei u\u0308hti enam muutnud kliendiprofiili eelistustega, on o\u0303ige aeg uus pakend tellida. Kui bra\u0308ndi u\u0308leu\u0308ldine tuntus on kasvanud, vo\u0303ib olla parim lahendus suurem ja silmatorkavam logo pakendil. Kui nooruses iseendale ja\u0308a\u0308tist ostnud isa ostab nu\u0308u\u0308d sama ja\u0308a\u0308tist oma lastele, vo\u0303ib olla hea idee 20-aasta tagune pakend uues kuues tagasi tuua."}, {"text_idx": "#000013", "text": "\u201eMilline pakend tellida?\u201c on sama hea ku\u0308simus kui \u201eMida homme selga panna?\u201c. Nagu sobiva riietuse valimiselgi, tuleb ka pakendi tellimisel arvesse vo\u0303tta seda, kes pakendit vaatab, millist muljet vaatajale soovitakse ja\u0308tta, mil ma\u0308a\u0308ral peaks pakend va\u0308ljendama toote sisu, millistes tingimustes leiab aset toote teekond ja kuidas pakend toodet toetama vo\u0303i ta\u0308iustama peaks."}, {"text_idx": "#000014", "text": "Pakendi tellimisel tuleks kindlasti silmas pidada ja\u0308rgmist:"}, {"text_idx": "#000015", "text": "Eesti Pagari lihtne ja selge piparkoogitaigna pakend (BIP)"}, {"text_idx": "#000016", "text": "Kui klient kaupa valib, otsib ta pakendilt infot selle kohta, millise tootega on tegemist ja kes on tootja. Toote nimi on ko\u0303ige olulisem. Klient peab vo\u0303imalikult kiiresti aru saama, millise tootega tegu on. Seeja\u0308rel vaatab ta bra\u0308ndi. Kui bra\u0308nd on tuntud, vo\u0303ib ka logo paigutada suurelt pakendi kesksele kohale, kuid bra\u0308ndinimi ei tohiks to\u0303mmata ta\u0308helepanu toote nimelt."}, {"text_idx": "#000017", "text": "Hacksteaksi tootepakend \u2013 Humor Sharing"}, {"text_idx": "#000018", "text": "Kui pakendil on kujutatud tootepilti, peaks see pilt ka toote tegelikule va\u0308limusele vastama. Kui pakendil on kirjas \u201eVa\u0308rske\u201c, peaks toode igal juhul va\u0308rske olema. Kui pakend loob kliendile ootused, millele toode vastata ei suuda, ostab klient seda toodet ainult u\u0308he korra. Samuti vo\u0303ib asja ilustamine kahju teha kaubama\u0308rgi mainele."}, {"text_idx": "#000019", "text": "Pakendi loomisel tuleb arvestada ka seda, et tooted riiulil omavahel sobiksid ja u\u0308ksteisega ei konkureeriks. Pakendi planeerimisel tuleb arvesse vo\u0303tta, kas pakendid hakkavad paiknema riiulil ko\u0303rvuti vo\u0303i u\u0308ksteise all ja milliste konkureerivate toodete vahele vo\u0303i ko\u0303rvale need on asetatud. Silmas tuleks pidada, et tootepakendid looks u\u0308htse su\u0308steemi, bra\u0308ndiala vo\u0303i va\u0308a\u0308rtuskogumi."}, {"text_idx": "#000020", "text": "What the Fruit s\u030cokolaadipakendid (BIP)"}, {"text_idx": "#000021", "text": "Pakendikontseptsioon peaks olema ja\u0308tkusuutlik ja silmas pidama ka seda, et tulevikus vo\u0303ib olla vaja tootesarja tooteid lisada vo\u0303i alabra\u0308nde luua. Seega tuleks pakendikontseptsioon ja\u0308tta avatuks, et edu korral seda lo\u0303pmatuseni laiendada vo\u0303i see hoopiski katusbra\u0308ndiks kujundada."}, {"text_idx": "#000022", "text": "Hea pakendilahendus astub sammu oma kliendile vastu. Parim pakend teeb o\u0303ige toote valimise, transportimise, avamise ja kasutuskogemuse mugavamaks. Pakendi loomisel tuleks ko\u0303ik need aspektid po\u0303hjalikult la\u0308bi kaaluda. Turul on palju pakkujaid \u2013 konkurentide ees aitab edu saavutada ta\u0308helepanelikkus oma kliendi suhtes. Tule turule pakendiga, mis aitab toote kaasaskandmise vo\u0303i tarbimise vo\u0303imalikult meeldivaks muuta."}, {"text_idx": "#000023", "text": "Omapa\u0308ra ja iseloom on edukate bra\u0308ndide alustalad. Nii ka populaarsete pakendite puhul. Silma ja\u0308a\u0308miseks peab pakendilahendus eristuma. Ha\u0308sti eristuva pakendi loomiseks tuleks vaadata turul kehtivaid reegleid. Kui tegevusala tootepakendid kasutavad fotot, saab eristuda joonispilte kasutades. Kui konkureerivad pakendid kasutavad horisontaalset pakendikujundust, vo\u0303ib eristuda vertikaalset kujundust kasutades. Kui teiste pakendid on moodsad, tasub omapa\u0308rana valida retropakend. Kui levinud on valged pakendid, telli tume pakend."}, {"text_idx": "#000024", "text": "Laena populaarsetelt pakenditelt parim (Aldi pakendistrateegia)"}, {"text_idx": "#000025", "text": "Originaalse pakendiga teistest eristumine on u\u0308heks vo\u0303imaluseks, mis vo\u0303ib toote mu\u0308u\u0308giedule kaasa aidata. Teine vo\u0303imalus on pakendite edulugusid kopeerida."}, {"text_idx": "#000026", "text": "Aldi on USAs, Euroopas ja Austraalias tegutsev sooduspoodide kett. Vastuolulise mainega sooduspood, kellele on ette heidetud ka ebakvaliteetsete toodete turustamist, vo\u0303itis aastatel 2012\u20132013 Suurbritannias Aasta Supermarketi ja Aasta Toidupoe auhinna. Aldi ka\u0308ive on Suurbritannias alates 2012. aastast to\u0303usnud iga aastaga va\u0308hemalt 30% ja ettevo\u0303te teenib va\u0308hemalt 250 miljonit naela kasumit aastas."}, {"text_idx": "#000027", "text": "Aldi u\u0308heks eduteguriks vo\u0303ib pidada seda, et tema tootepakendid on tuntud toodetega a\u0308ravahetamiseni sarnased, kuid tavaliselt mitu korda soodsamad."}, {"text_idx": "#000030", "text": "Choco Rice pakend (Aldi) \u2013 mysupermarket.co.uk"}, {"text_idx": "#000031", "text": "Choco Pops pakend (Kellogs) \u2013 "}, {"text_idx": "#000034", "text": "Kaasaegsed uuringud, mis inimeste silmade liikumist mo\u0303o\u0303davad (eye-tracking studies), kinnitavad, et pealiskaudsel vaatlusel valib inimene ko\u0303ige tuttavama moega pakendi. Lemmiktootest tunduvalt soodsam tuttava va\u0308limusega pakend vo\u0303ib kiiresti liikuvate kaupade (FMCG) sektoris olla ko\u0303ige parem pakendilahendus."}, {"text_idx": "#000035", "text": "Kampaaniapakend vo\u0303i eripakend loob vo\u0303imaluse pakendi testimiseks turutingimustes"}, {"text_idx": "#000036", "text": "Pakendi va\u0308ljato\u0308o\u0308tamisel tuleks ko\u0303iki eelnimetatud aspekte silmas pidada."}, {"text_idx": "#000037", "text": "Uue pakendi loomisel katsetatakse va\u0308ikestes fookusgruppides, kuidas pakend to\u0308o\u0308tab. Lisaks sellele on pakendiuuendusele eelnev pakendi testimine kampaaniapakendi vo\u0303i eripakendi vormis nutikas vo\u0303imalus, kuidas laiemalt sihtru\u0308hmalt uuele pakendile tagasisidet saada."}, {"text_idx": "#000038", "text": "La\u0308bimo\u0303eldud kampaaniapakend vo\u0303i eripakkumise pakend aitab niikuinii toote mu\u0308u\u0308giedu suurendada. Erinevaid pakendilahendusi regulaarselt katsetades o\u0303pib tootemeeskond selle kohta va\u0308ga palju, millised pakendid u\u0308he vo\u0303i teise toote puhul populaarsemaks osutuvad, millised pakendid millises mu\u0308u\u0308gikohas paremini toimivad ja milline on klientide poolt enam eelistatud pakendite funktsionaalsus."}, {"text_idx": "#000039", "text": "PackWell Estonia: to\u0308o\u0308ta pakendilahendus va\u0308lja koos pakendiekspertidega"}, {"text_idx": "#000040", "text": "Packwellis to\u0308o\u0308tavad pakendiala eksperdid, kes on kliendile partneriks pakendiidee leidmisest kuni valmis pakendite kohaletoimetamiseni."}, {"text_idx": "#000041", "text": "Uue pakendi loomine algab toote- ja turuanalu\u0308u\u0308sist.\nSeeja\u0308rel lepime kokku pakendite eelarve. Pakendi hind on u\u0308ldjuhul 2\u20133% tootehinnast.\nTo\u0308o\u0308tame va\u0308lja pakendiidee, valime sobivaimad materjalid ja paneme paika pakendi disaini. Leiame tasakaalu originaalse pakendidisaini ja sihtru\u0308hmale harjumuspa\u0308rase kujunduse vahel.\nTestime uut pakendilahendust va\u0308iksemas vo\u0303i suuremas kontrollgrupis.\nKorraldame pakendite tootmise, ja\u0308relto\u0308o\u0308tluse ja saadame pakendid sihtkohta."}, {"text_idx": "#000042", "text": "Pa\u0308ringu mu\u0308u\u0308gipakendi, kampaaniapakendi vo\u0303i eripakendi tellimiseks saab saata meile siit!"}, {"text_idx": "#000043", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]